經數: 一七三○

經名: 金剛三昧經論卷上

頁數: 九七一

上              欄

經曰解脫菩薩而白佛言尊者無生之心有何

取捨住何法相佛言無生之心不取不捨住於

不心住於不法  論曰此是第四問答遣增減

見. 謂諸學者猶作是念. 入觀之心取無相理

捨諸相事. 爲遣此增益見故言不取不捨. 或

作是念. 入觀之時都無所住法. 亦無能住心.

如是不異於畢竟無爲. 除此損減見故言住

於不心住於不法. 雖非有住而非無住. 非無

住故得言住也

經曰解脫菩薩而白佛言尊者云何住於不心

住於不法佛言不生於心是住不心不生於法

是住不法  論曰此下第五問答重遣疑情.

疑情之言. 旣言住者卽應是心是法. 若不心

法卽應言是不住. 此言甚深. 云何信解. 如是

疑也. 佛答意言. 不存能證觀心不存所證理

法. 故言不生於心. 不生於法生猶存也. 旣□

不存心法. 非或失念而存. 故言是住不心. 是

住不法住猶□也. □不退失故名爲住. 住義

如是. 彌順不心. 何容相違於其間哉. 如是正

答. 下卽重顯

經曰善男子不生心法卽無依止不住諸行心

常空寂無有異相譬彼虛空無有動住無起無

作無彼無此得空心眼得法空身五陰六入悉

皆空寂 論曰此下第二重顯. 於中有二. 先

顯遠離諸相周遍三世. 後顯隨順法界具修

六度. 初中三句謂法喩合. 不生心法者. 牒前

正答句. 卽無依止者. 橫無能依所依之異. 不

住諸行者. 縱無曾當今現之行. 無曾當故心

常空寂. 無能所故無有異相. 譬彼已下第二

中              欄

引喩. 無有動住者. 如世虛空無爲常住無有

前滅後生之動. 喩於不住諸行. 亦無能依所

依之住. 比於卽無依止. 無起無作. 卽同心常

空寂. 無彼無此. 不異無有異相. 故擧虛空. 喩

不生觀也. 合中言得空心眼者. 由不生能觀

心得無所不觀故. 得法空身者. 由不生所觀

法得平等法身故. 五陰皆空者. 以得空心眼

達於三世五陰空故. 合前虛空無起作也. 六

入悉空者. 以得法空身. 遍於內外六入空故.

合前虛空無彼此也

經曰善男子脩空法者不依三界不住戒相淸

淨無念無攝無放性等金剛不壞三寶空心不

動具六波羅密  論曰是第二顯具修六度.

修空法者者. 牒前空寂之心. 下別顯具六度.

下依三界故具施度. 不住戒相故具戒度. 淸

淨無念故具忍度. 無攝無放故具精進. 性等

金剛故具禪定. 不壞三寶故具般若. 何以故.

唯一觀心遍照可軌. 絶諸諍論故備三寶. 三

寶義成故言不壞. 唯一空心無別動作而具

六度. 故言空心不動具六波羅密

經曰解脫菩薩而白佛言尊者六波羅蜜者皆

是有相有相之法能出世耶佛言善男子我所

說六波羅蜜者無相無爲  論曰此下第六問

答重顯出世六度之義. 問者乘疑而爲決之

故. 擧世間六度事相以疑出世心中具六. 答

中有二. 一者略標. 二者廣釋. 此卽略標. 言無

相者. 離施受等三輪相故. 言無爲者. 離生住

等三有爲故. 我前所說一心具六者. 一一皆

是無相無爲故. 此六度是出世間. 不同世間

下              欄

有相有爲

經曰何以故善入離欲心常淸淨實語方便本

利利人是檀波羅蜜  論曰此下廣釋. 於中

有二. 先別釋後總明. 何以故者. 因問發起. 旣

有六數. 何故無相也. 轉依眞如名爲離欲. 離

三有欲之所顯故. 觀心體解故言善入. 更無

出入故曰心常. 離三輪垢故曰淸淨. 卽是上

言不依三界. 如理而說故言實語. 巧便引導

故曰方便. 雖無功用應機發語猶如天鼓. 此

之謂也. 一切衆生唯一本覺. 令諸衆生同歸

一覺. 以之故言本利利人. 是名出世檀波羅

密

經曰至念堅固心常無住淸淨無染不著三界

是尸波羅蜜  論曰愍念衆生如視一子. 故

曰至念堅固. □在世間不住涅槃. 故曰心常

無住. 是防二乘之非. 觀心明徹. 不雜諸漏.

故言淸淨無染. 遍涉六道達皆空寂. 故言不

著三界. 是止凡夫之惡. 是明不住凡聖戒相.

卽是上言不住戒相. 是名出世尸波羅蜜

經曰修空斷結不依諸有寂靜三業不住身心

是□提波羅密   論曰上二句者安空理離有

結. 下二句者靜三業泯身心. 皆是無生法忍

之義. 卽是上言淸淨無念

經曰遠離名數斷空有見深入陰空是毘梨耶

波羅蜜  論曰上二句者離[&FFFF]#精義. 入空者

是進義. 卽是上言無攝無放. 此是出世精進

度也

經曰具離空寂不住諸空心處無在大空是禪

波羅蜜  論曰具離空寂者. 應化受生遍三

經數: 一七三○

經名: 金剛三昧經論卷上

頁數: 九七二

上              欄

有故. 不住諸空者. 不滯五空□化十方故. 此

明敎化衆生禪也. 心處無者. 雖身涉於三有

心常處於理無. 理無者. 理絶三有之相也. 在

大空者. 雖□化於十方而心在於大空. 大空

者. 十方大相之空也. 此顯成就佛法禪也. 身

雖起作心寂不動. 卽是上言性等金剛. 然大

空義略有五種. 一者人法二空名爲大空. 如

雜阿含大空經說. 瑜伽論中亦同是說. 二者

般若波羅密空名爲大空. 如大涅槃經說. 楞

伽經中亦同是說. 三者器世界空名爲大空.

如解深密經說. 中邊論中亦同是說. 四者阿

梨耶識空名爲大空. 如十地論說. 五者十方

相空名爲大空. 如智度論說. 今此經文在於

第五. 且隨意便作是說耳

經曰心無心相不取虛空諸行不生不證寂滅

心無出入性常平等諸法實際皆決定性不依

諸地不住智慧是般若波羅蜜  論曰心無心

相者. 不存自內觀心相故. 不取虛空者. 不取

心虛之空性故. 此是證道慧也. 諸行不生者.

達一切行本來不生故. 不證寂滅者. 不著無

生而□外化故. 此是敎道慧也. 心無出入性

常平等者. 前之二道□不相離. 動而常寂寂

而□動. 故無出入. 動寂□□不滯一邊. 故性

常平等. 諸法實際皆決定性者. 演證道之常

寂之相. 相同眞際等法性故. 不依諸地不

住智慧者. 演敎道之□動之由不依著於十

重法界. 不住滯於寂照慧故. 此中卽具覺照.

可軌. 絶諍之義. 卽是上言不壞三寶. 是名出

世般若波羅密也. 上來別釋六度文竟

中              欄

經曰善男子是六波羅密者皆獲本利入決定

性超然出世無□解脫  論曰此下第二總

明. 於中有二. 先明六度同一解脫. 後顯解脫

卽是涅槃. 初中言皆獲本利入決定性者. 六

度始修皆同本覺. 本覺顯成本利行故. 入如

來藏性本寂靜無始無終無改轉故. 知是六

度得本利故遠離妄念流轉之相. 故曰超然

出世入法性故. 周遍法界無相無爲無縛無

脫. 故曰無□解脫

經曰善男子如是解脫法相皆無相行亦無解

不解是名解脫何以故解脫之相無相無行無

動無亂寂靜涅槃亦不取涅槃相  論曰是第

二明解脫卽是涅槃. 於中有二. 先明解脫. 後

卽涅槃. 初中言皆無相行者. 六度之行皆同

本覺. 本覺之相離相離性. 故曰無相. 六度之

行離修離行. 故曰無行. 行相俱絶故言皆無

相行. 解脫法相旣其如是. 何有離縛之解. 何

有不解之縛. 故言亦無解不解. 何以故者. 何

故六度之行而言無相行耶. 答此意言. 如是

六度非但卽是解脫. 亦乃卽是涅槃. 是故說

言無相行也. 解脫之相無相無行者. 牒前解

脫. 無動無亂寂靜涅槃者. 明卽涅槃. 欲明如

前所說六度之行皆無起動亦無散亂卽是本

來寂靜涅槃. 旣卽是涅槃. 何有相行耶. 離動

亂相故曰寂靜. 亦離寂靜性故亦不取涅槃

相也. 此中六度解脫涅槃. 始從初地乃至佛

地. 言涅槃者. 四種之中卽是本來淸淨涅槃.

正是不可思議解脫. 依其自在無障□義. 是

故說名無□解脫. 問解脫之義乃有衆多. 有

下              欄

雙道中解脫. 有三點中解脫. 五分法身之中

解脫. 十種解脫門中解脫. 是諸門內爲在何

門. 答. 是三事中解脫. 解脫卽是涅槃故. 欲顯

六度之行三事之德剋實而言. 初地已得乃

至妙覺位究竟圓滿. 如經中說. 若有菩薩住

大涅槃能建大義. 乃至廣說故

經曰解脫菩薩聞是語已心大欣□得未曾有

欲宣義意而說偈言大覺滿足尊爲衆敷演法

皆說於一乘無有二乘道一味無相利猶如大

虛空無有不容受隨其性各異皆得於本處

論曰此下第二重頌. 於中在先經家序發. 正

頌之中有七行頌. 於中有二. 前六別頌. 後一

總頌. 初中亦二. 一者二頌一句頌前略標. 二

者三頌三句頌後廣釋. 略標中言. 諸佛智地

入實法相決定性故. 方便神通皆無相利. 今

此頌中初一頌頌. 又言一覺了義難解難入.

乃至可度衆生皆說一味. 今此頌中以三義

頌. 謂前一句是法說頌. 次二句引喩頌. 後二

句合喩頌

經曰如彼離心我一法之所成諸有同異行皆

獲於本利滅絶二相見  論曰此下頌廣釋

文. 於中有二. 先五句頌廣無相觀. 後二頌半

頌廣一覺義. 廣無相中正廣重顯. 今初二句

頌正廣文. 前正廣中亦有二分. 先方便觀. 後

明正觀. 今此頌中頌正觀文. 彼言令彼衆生

皆離心我. 乃至廣說遠離能所. 今此二句正

頌此文. 言一法者. 離有無邊. 一中道觀. 以此

能離心我執故. 重顯文中有四問答. 今此二

句頌前二番問答. 所言諸有同異行者. 彼初

經數: 一七三○

經名: 金剛三昧經論卷中

頁數: 九七三

上              欄

番答中言. 一切心相本來無本.  如是等文卽

是同行總相觀故. 第二番答中言. 若有我者

令觀十二因緣. 又言若有我者令滅有見. 若

無我者令滅無見. 若心生者令滅滅性. 若心

滅者令滅生性. 如是等文卽是異行別相觀

故. 此同異行所入無異. 故言皆獲於本利. 如

前末言. 滅是見性卽入實際故. 又此頌言滅

絶二相見者. 頌誤二番問答. 彼第三答中言.

見法生時令滅無見. 見法滅時令滅有見. 今

正頌此故言滅二見也. 第四答言. 生滅俱滅.

本生不生. 心常空寂. 空寂無住. 今正頌此故

言絶二相也

經曰寂靜之涅槃亦不住取證入於決定處無

相無有行  論曰此下二頌半頌廣一覺. 廣

一覺中正廣重顯. 今此頌中唯頌重顯. 重顯

文中. 有六問答. 此中有二. 前之一頌頌第六

答. 次一頌半頌第五答. 前四問答略而不頌.

第六答中言. 入決定性超然出世無□解脫

解脫之相無相無行無動無亂寂靜涅槃亦不

取涅槃相. 今此頌中逆次頌也

經曰空心寂滅地寂滅心無生同彼金剛性不

壞於三寶具六波羅蜜度諸一切生  論曰此

是頌第五答. 彼文言. 不生心法卽無依止不

住諸行心常空寂無有異相乃至性等金剛不

壞三寶空心不動具六波羅蜜. 今此頌中順

次頌也

經曰超然出三界皆不以小乘一味之法印一

乘之所成  論曰此一頌者總頌前來一品大

意. 消文大意已如前說

中              欄

經曰爾時大衆聞說是義心大欣□得離心我

入空無相恢廓曠蕩皆得決定斷結盡漏  論

曰一品之內有三分中. 前之三分竟在於前.

此是大文第三時衆得益. 得離心我者. 證二

空眞如故. 斷結盡漏者. 斷見修二惑故. 欲顯

得入初地見道正斷見惑兼斷修惑. 義如彌

勒所問論說. 於中委悉在二障章也

金剛三昧經論卷上

金剛三昧經論卷中

新羅國沙門元曉述

無生行1品  論曰菩薩觀行成就之時. 知自

觀心順理修行. 非有生心非無生心. 亦非有

行亦非無行. 但爲離增益邊故假說爲無生.

不於有生生心. 不於無生生心故. 爲離損減

邊. 亦假說爲行. 雖非有有行之行. 而非無無

行之行故. 是故立名無生行品

經曰爾時心王菩薩聞佛說法出三界外不可

思議從座而起叉手合掌以偈問曰  論曰別

顯觀行有六分中. 第一遣諸境相顯無相觀

意在於前. 此下第二泯其生心明無生行. 就

文有三. 一者正說. 二者[&FFFF]#說. 其第三明聞說

得益. 初正說中有其四分. 一者往復問答. 二

者反徵問答. 三者菩薩領解. 四者如來述成.

初中有六. 一問二答三難四拒五請六釋. 初

中有二. 先經家序. 心王菩薩者. 從體立名. 然

心王之義略有二種. 一者八識之心御諸心

下              欄

數故名心王. 二者一心之法總御衆德故名

心王. 今此菩薩入無生行證一心王故. 從所

體以立名也. 今此品中明無生行. 所以心王

菩薩發問出三界外不可思議者. 是出所聞

之法以爲發問之本. 其所聞者謂前品說. 今

且擧後以攝其前. 諸最後頌言. 超然出三界

乃至所成故

經曰如來所說義出世無有相可有一切生皆

得盡有漏斷結空心我是卽無有生云何無有

生而有無生忍   論曰此二頌是問辭. 於中

初頌領前所說. 上半領前一味法印. 下半領

次一乘所成. 後一頌正發問. 於中上半牒無

生義. 下半問無生忍. 旣無有生. 應無忍心故

經曰爾時佛告心王菩薩言善男子無生法忍

法本無生諸行無生非無生行得無生忍卽爲

虛妄 論曰是第二答. 答意有二. 先示無生

忍相. 後顯有得過失. 無生法忍者. 達法本無

生. 是則定慧諸行亦無有生. 非於無生. 有能

忍行. 故言非無生行. 於中有得能忍之行則

乖眞忍無住無行. 故言卽爲虛妄

經曰心王菩薩言尊者得無生忍卽爲虛妄無

得無忍應非虛妄 論曰是第三難. 難意而

言. 若護有得有忍是虛妄者. 則謂無得無忍

應非虛妄. 反虛妄故. 諸學大乘無所得者. 作

如是計. 自謂非妄. 爲顯彼妄故作是難

經曰佛言不何以故無得無忍是則有得有得

有住是則有生有生於得有所得法□爲虛妄

論曰是第四拒. 於中有二. 不者直拒. 何以

故下第二釋拒. 拒意而言. 若彼意謂無得無

經數: 一七三○

經名: 金剛三昧經論卷中

頁數: 九七四

上              欄

忍則雖不得有得有忍之有而猶得其無得無

忍之無. 旣得於無者則心住於無. 心旣有住

卽是有生. 謂有心生於有所得故. 亦違於無

生無得. 是故說言□爲虛妄

經曰心王菩薩言尊者云何無忍無生心而非

虛妄 論曰是第五請. 追難路窮意不能詣.

故須仰諮. 請爲將導

經曰佛言無忍無生心者心無形段猶如火性

雖處木中其在無所決定性故但名但字性不

可得欲詮其理假說爲名名不可得心相亦爾

不見處所知心如是則無生心  論曰此下第

六爲釋. 於中有四. 先開無得道理. 次示無生

道理. 三者擧非. 四者明是. 初中有三. 謂法喩

合. 初言無忍無生心者. 是牒正在法忍之心.

言心無形段者. 顯心無所得. 形之言體. 段之

言分. 就諸緣中心心體分. 若卽若離皆無所

得. 由是道理故無形段. 非謂無色形段相也.

喩中火性雖處木中者. 喩於忍心. 雖處理中.

其在無所者. 就此木中有諸極微. 於中都無

火性所在. 如是理中有□沙法門. 於中心心

永無所在. 如是火性無處道理. 有佛無佛法

性常爾. 故言決定性故. 火性名下義不可得.

如是火性雖不可得而其木中非無火性. 欲

詮此理說火性名. 推析此名但有諸字. 轉心

諸字皆無所得. 忍心名相當知亦爾. 故次合

言. 心相亦爾. 得忍菩薩知心如是. 何得於中

能取心生. 以之故言則無生心

經曰善男子是心性相又如阿摩勒果本不自

生不從他生不共生不因生無生何以故緣代

中              欄

謝故緣起非生緣謝非滅隱顯無相根理寂滅

在無有處不見所住決定性故  論曰此下第

二明無生理. 於中有二. 先喩次合. 喩中有二.

先明四不. 後顯八不. 言四不者. 待緣故不自

生. 自種故不他生. 無作故不共生. 有用故不

無生. 又復未生時無自故不從自生. 已生時

已有故不須自生. 自旣不成. 待誰有他. 自他

旣無. 何得有共. 有因而生. 旣不可得. 何肉得

有無因而生. 如是心生皆無所得. 言不因生

無生者. 明不無因而生. 謂不能生因無而果

得生也. 何以故下次釋伏疑. 疑者意曰. 三不

可爾. 第三云何. 意謂果生種子爲親因. 地水

爲[&FFFF]#緣. 此二共合故有果生. 云何而言不共

生耶. 是故問言何以故也. 緣代謝故者. 明彼

二緣先代後謝不得暫停. 停時旣無則無功

用. 功用無故俱不生果. 如偈說言. 諸行皆刹

那. 住尙無肉用. 故又心代謝. 無生無滅. 所以

然者. 旣無暫住則無有生. 生無有故. 則無有

滅. 故言緣起非生. 緣謝非滅. 如是推心隱顯

皆無. 隱者種子在土下故. 顯者芽莖出地上

故. 根理寂滅者. 推其樹根及樹幹理心生果

因畢竟無起. 故言寂滅. 在無有處不見所住.

所以然者. 決定性故. 決定性義如前所說

經曰是決定性亦不一不異不斷不常不入不

出不生不滅離諸四謗言語道斷無生心性亦

復如是云何說生不生有忍無忍  論曰. 次

明八不. 非直法爾. 唯前四不亦乃具絶一異

等八. 所以然者. 果種不一. 其相不同故. 而亦

不異. 離種無果故. 又種果不斷. 果續種生故.

下              欄

而亦不常. 果生種滅故. 種不入果. 果時無種

故. 果不出種. 種時無果故. 不入不出故不生.

不常不斷故不滅. 不滅故不可說無. 不生故

不可說有. 遠離二邊故不可說爲亦有亦無.

不當一中故不可說非有非無. 故言離諸四

謗言語道斷. 阿摩勒果如是絶言. 法忍之心

亦不異此. 故言無生心性亦如是等也

經曰若有說心有得有住及以見者卽爲不得

阿□多羅三□三菩提般若是爲長夜  論曰

此是第三擧非. 謂有說言無生忍心心體可

得住於無生. 及與能見無生理者. 不了心性.

直是妄執能障菩提及其般若. 是明不得性

淨菩提能證般若. 又菩薩提者. 始起菩提. 言般

若者. 菩提之因. 不得覺因故爲長夜. 無始妄

想是大夢故

經曰了別心性者知心性如是性亦如是無生

行  論曰此是第四顯是. 言了別心性者. 卽

以自心了自心性. 如經言. 若能以其能取作

意還能通達能取作意. 如是方乃能緣所緣平

等平等. 無漏智生通達聖諦故. 知心性如者.

知自觀心體性平等故. 是性亦如者. 是能知

用. 用性平等故. 如是觀心體用平等. 無生無

滅無始無終. 以之故言是無生行. 上明四不

之無生者. 顯無生理. 理通凡聖. 今明知如之

無生者. 明無生行. 行別在聖. 在聖之行與理

一味. 遍通之理與智平等. 平等一味故聖人

所不能異也. 有通有別故聖人所不能同也.

不能同者卽同而異也. 不能異者卽異而同

也. 同者辨同於異. 異者明異於同. 明異於同

經數: 一七三○

經名: 金剛三昧經論卷中

頁數: 九七五

上              欄

者非分同爲異也. 辨同於異者非銷異爲同

也. 良由同非銷異故不可說是同. 異非分同

故不可說是異. 但以不可說異故可得說是

同. 不可說同故可得說是異耳. 說與不說無

二無別矣

經曰心王菩薩言尊者心若本如無生於行諸

行無生生行不生不生無行卽無生行也  論

曰此下第二反詰問答. 於中有八. 一擧行難

理. 二反詰有證. 三仰報無證. 四反詰有得. 五

仰報無得. 六述無證得. 七更陳所疑. 八決其

所疑. 此卽第一擧行難理. 言心若本如無生

於行者. 擧前所說行無生義. 謂卽前言知心

性如是性亦如是無生行. 謂無生於生滅之

行. 卽是正擧無生行相. 言諸行無生者. 擧理

無生. 謂諸衆生五陰諸行本來無生. 生行不

生者. 明理無生異行無生. 謂生起行卽空不

生非由證理滅心不生. 言不生無行者. 顯理

不生類行無生. 謂不生門亦無心行. 如無生

忍無分別行故應卽是無生行耶. 若如是者

一切凡夫[&FFFF]#不證得無生忍矣

經曰佛言善男子汝以無生而證無生行耶

論曰此是第二反詰有證. 詰意而言. 汝於入

觀無生忍時以依諸行無生之理而得無生行

耶. 所以如是反詰問者. 彼以理無生別異行

無生而難理無生亦是行無生故. 今詰言. 汝

入觀時理行別異. 有能所耶

經曰心王菩薩言不何以故如無生行性相空

寂無見無聞無得無失無言無說無知無相無

取無捨云何取證若取證者卽爲諍論無諍無

中              欄

論乃無生行  論曰此是第三奉答無證. 於

中有三. 初明無證. 二者擧非. 三者顯是. 初中

亦二. 前標後釋. 如無生行性相空寂者. 是總

標句. 言性空寂. 謂觀心體性離生滅相. 卽前

所說知心性如也. 相空寂者. 觀心知用. 用

相亦如. 卽前是性亦如之謂也. 下以十無

釋此總句. 無見無聞者. 心性希夷. 夷故絶色

非像所表. 希故絶聲非敎所詮也. 無得無失

者. 顯空而無所得. 遣生而無所失故. 如是四

無釋性空寂也. 無言無說者. 心行旣寂不起

言說故. 無知無相者. 心行寂滅遠離一分故.

無取無捨者. 旣無分別無性可取無相可捨

故. 如是六無釋相空寂也. 無生行中如是空

寂. 云何於中而有取證. 作是答時自知前難

不成難也. 擧非顯是. 攻卽可知

經曰佛言汝得阿□多羅三□三菩提耶  論

曰此是第四反詰有得. 問曰. 菩薩未得阿□

菩提. 如來何故問汝得耶. 解云. 此雖未得究

竟菩提. 而已證得初地菩提. 如法華論曰. 八

生乃至一生得阿□多羅三□三菩提者. 謂證

初地菩提故. 以離三界中分段生死. 隨分能

見眞如佛性名得菩提. 非謂究竟滿足如來

方便涅槃故. 案云. 是約眞如佛性說名菩提.

能證見故名得菩提. 如經言諸法性空卽是

菩提. 此之謂也

經曰心王菩薩言尊者我無得阿□多羅三□

三菩提何以故菩提性中無得無失無覺無知

無分別相無分別中卽淸淨性性無間雜無有

言說非有非無非知非不知諸可法行亦復如

下              欄

是何以故一切法行不見處所決定性故本無

有得不得云何得阿□多羅三□三菩提  論

曰此是第五仰報無得. 於中有三. 謂標釋

結. 釋中有二. 先明所得菩提無所得性. 後顯

能得諸行無能得相. 初中言菩提性者. 謂眞

如性虛通無□性離闇弊故名菩提. 於中本

無眞性可存. 亦乃本無妄想可亡. 故言無得

無失. 如是本覺遠離思□之覺亦亡率爾之

知. 故言無覺無知. 旣無分別之見亦離所行

之相. 故言無分別相. 由如是故非惑所濁. 本

性離染故言卽淸淨性. 縱非生滅所間橫非

能所所雜. 故言性無閒雜. 無有言說者. 能言

所言無不絶故. 非有非無者. 雖非有如而非

無如故. 非知非不知者. 雖非本覺而非不覺

故. 菩提性然無可得義. 諸可法行已下次顯

無能得行. 如前品說六度之行無非眞軌故.

言可法亦如是者. 同前無得故. 一切法行者.

六度等行. 不見處所者. 不見得失覺知乃至

有無知不知等所可行處故. 與菩提平等平

等. 所以本無有能得不能得也. 云何已下總

結無得

經曰佛言如是如是如汝所言一切心行不過

無相體寂無生 論曰此下第六如來述成. 於

中有三. 一者正述. 二者擧非. 三者顯是. 初中

亦三. 總述別述後還結成. 初言如是如是者.

述前無證及後無得. 一切已下第二別述. 先

述無生後述寂滅. 言無生者. 是無生行. 述無

能證能得. 言寂滅者. 是寂滅理. 述無所證所

得. 初言一切心行者. 所有出世無分別智相應

經數: 一七三○

經名: 金剛三昧經論卷中

頁數: 九七六

上              欄

心行不取諸相證會無相故. 言不過無相體

於空寂冥然無生故言體寂無生

經曰可有識識亦復如是何以故眼眼觸悉皆

空寂識亦空寂無有動不動相內無三受三受

寂滅耳鼻舌身心意意識及以末那阿梨耶亦

復如是皆亦不生寂滅心及無生心  論曰此

是第二述寂滅義. 謂諸世間八識空寂. 於中

有二. 一者例前. 二者廣釋. 初言可有識識. 總

攝所有世間八識. 如言處處. 攝一切處故. 亦

如是者. 空寂之理同前出世心之無生故. 何

以故下第二廣釋. 眼者眼根. 眼觸卽是遍行

中觸. 依三和生. 令三和合欲明散空故偏擧

之. 識亦空者. 眼觸旣空眼識不生故. 無有相

續遷動亦無刹那不遷故. 言無有動不動相.

言內無三受者. 三受生起本來寂滅故. 諸心

數中觸受相近. 有大勝能故擧此二通遣餘

法也. 耳鼻舌身者. 謂耳耳觸耳識等也. 心意

意識者. 是第六識. 未來名心. 過去名意. 現名

意識. 依隨轉門擧此三名. 爲顯三世皆空寂

故. 末那梨耶第七第八皆同眼識故亦不生

也. 廣釋文竟. 次言寂滅心者. 近結八識空寂

之文. 及無生心者. 遠結體寂無生之文

經曰若生寂滅心若生無生心是有生行非無

生行內生三受三行三戒  論曰此是第二擧

非. 謂有所得. 大乘學者不空八識違其寂滅.

故言生寂滅心. 不知出世心之無生. 謂有心

生證無相理. 故言生無生心. 直是世間流轉

之行而乖出世無生忍行. 故言是有生行等

也. 言三行者. 身口意作通善不善. 言三戒者.

中              欄

身口意止唯取其意. 生此三行三戒爲因而

生三有具受三受. 如是流轉不得解脫

經曰若寂滅生心不生心常寂滅無功無用不

證寂滅相亦不住於無證可處無住總持無相

卽無三受等三悉皆寂滅淸淨無住不入三昧

不住坐禪無生無行   論曰此是第三顯是.

言若寂滅生心不生者. 反前若生寂滅心句.

遣諸生心不取生故. 心常寂滅無功無用者.

反前若生無生心句. 離諸生滅起動之相亦

無作意分別功用故. 不證寂滅相者. 雖遣生

起之心. 不存寂滅相故. 亦不住於無證者. 雖

無取寂滅相不墮無證過故. 可處無住者. 總

明離住著過. 諸可住處皆無所住故. 可住處

者. 若遣生起則可住寂滅. 若遣有證則可住

無證. 如是可處皆無住故. 總持無相者. 總顯

具功德. 謂無生心持諸行德而同一味無差

別相故. 則無三受等三者. 反前內生三受等

句. 遠離流轉因果相故. 悉皆寂滅者. 達三受

等本來空故. 淸淨無住者. 能達之心無住空

故. 不入三昧者. 能亡世間入定心故. 不住坐

禪者. 亦遣世間住禪靜故. 若能如是則無生

起之心亦無分別之行. 故言無生無行也

經曰心王菩薩言禪能攝動定諸幻亂云何不

禪  論曰此是第七陳疑. 疑意而言. 凡諸禪

定能攝掉動之念令定散亂之心. 云何出世

無生行心亦不入住於禪定耶. 如其不禪則

應是動. 有如是疑故乘彼問也

經曰佛言菩薩禪卽是動不動不禪是無生禪

禪性無生離生禪相禪性無住離住禪動知禪

下              欄

性無有動靜卽得無生無生般若亦不依住心

亦不動以是智故故得無生般若波羅蜜 論

曰此是第八決疑. 言禪卽是動者. 謂世間禪

雖非散亂而取境相. 取相心生生起動故. 能

離如是生動之禪乃能得入理定. 故言是無

生禪. 如是理定性無生動. 故言禪性無生. 非

直無生亦無住寂. 故言禪性無住. 若有生則

是相. 有住著則是動. 今卽反此故言離生禪

相. 離住禪動. 上來諸句明理定相. 知禪性下

顯理智相. 唯就一體義分爲二. 知禪性無有

動者. 知禪性無生故. 無有靜者. 知禪性無住

故. 卽得無生者. 得理無生故. 無生般若者.

得行無生故. 亦不依住者. 謂無生智不依理

住離能所故. 心亦不動者. 雖不依理住而非

生心動故. 由如是智能到彼岸. 故言般若波

羅蜜也. 上來八分合爲第二反詰問答

經曰心王菩薩言尊者無生般若於一切處無

住於一切處無離心無住處無處住心無住無

心心無生住如此住心卽無生住尊者心無生

行不可思議不思議中可不可說  論曰此是

第三領解. 一切處者. 一切眞俗動寂等處. 言

無住者. 於此一切無所得故. 言無離者. 於此

一切無所不得故. 所以然者. 彼一切處悉皆

非然非不然故. 心無住處者. 無所住處故. 無

處住心者. 無能住心故. 無住無心者. 合前二

句. 以無有處有住之心故. 心無生住者. 不無

無生無住之心故. 如此住心者. 結前於一切

處無住乃至無離. 無離之義假1說住故. 卽無

生住者. 結前心無住處乃至心無生住. 住卽

經數: 一七三○

經名: 金剛三昧經論卷中

頁數: 九七七

上              欄

無住. 無住卽住故. 心無生行不可思議者. 離

言絶慮故. 不思議中可不可說者. 以離言亦

離離言故. 以離言故言不可說. 離離言故亦

可得說. 言可說者. 非不然故. 不可說者. 非是

然故. 故總說言可不可說. 如說言說有可不

可. 當知其思亦有可不可. 但擧一邊影顯之

耳

經曰佛言如是如是  論曰此是第四述成.

如前領解非直契當道理. 亦乃仰稱佛說. 所

以重言如是如是. 長行正說竟在於前

經曰心王菩薩聞如是言歎未曾有而說偈言

論曰此下第二以偈[&FFFF]#說. 於中有二. 先序

後頌. 聞如是言者. 聞此一品之內佛言也

經曰滿足大智尊廣說無生法聞所未曾聞未

說而今說 論曰此下三頌非別頌文但是總

歎. 於中有四. 法喩合結. 此是第一法說. [&FFFF]#歎

未說而今說者. 雖前廣說. 而今此經言略義

□文省理詳. 若斯之妙未先說故

經曰猶如淨甘露時時乃一出難遇難思議聞

者亦復難無上良福田最上勝妙藥爲度衆生

故而今爲宣  論曰此下二句是第二喩.

言甘露者不死之藥. 以喩此經能出生死. 次

有四句. 是第三合. 無上良福田者歎能聞者.

最上勝妙藥者合所聞法. 下之二句第四結

也

經曰爾時衆中聞說此已皆得無生無生般若

論曰此是第三時衆得益. 地前凡夫聞說

此品能得初地無生忍故

本覺利1品  論曰. 一切有情無始已來

中              欄

入無明長夜作妄想大夢. 菩薩修觀獲無生

時. 通達衆生本來寂靜直是本覺. 臥一如床

以是本利利益衆生. 此品顯是道理故名本

覺利品

經曰爾時無住菩薩聞佛所說一味眞實不可

思議從遠近來親如來座專念諦聽入淸白處

身心不動  論曰別明觀行六分之中此下第

三明本覺利. 依無生行能會本覺. 方得普化

饒益一切. 由是義故次演說之. 就文有三. 一

者廣明本覺利益. 二者以偈[&FFFF]#頌. 三者時衆

得益. 初中有二. 一者因動明靜田標本利之

宗. 二者從微至著廣說本利之義. 初中有三.

一者寄身移動以標本利. 二者因言往復以

標本利. 三者放光[&FFFF]#頌本利. 初中言無住菩

薩者. 此人雖達本覺本無起動. 而不住寂靜

□起普化. 依德立號名曰無住. 無住之德契

合本利. 故因此人以表其宗. 言一味眞實不

可思議者. 則前品說心無生行不可思議等

也. 從遠近來親如來座者. 其先座處去佛座

遠. 聞前品已遷至近處. 表其先時未聞深法.

位在凡愚去佛果遠. 今聞佛說得本覺利. 自

知當得佛果在近也. 專念諦聽入淸白處身

心不動者. 已近佛座時專念於諦聽. 入本淸

淨明白之處. 隨本覺靜身心不動. 因此卽表

入本覺時達本無動得無所得也

經曰爾時佛告無住菩薩言汝從何來今至何

所無住菩薩言尊者我從無本來今至無本所

論曰此下第二因言往復. 於中有三. 問答

述成. 第二答意明從凡位來至聖位. 至聖位

下              欄

時顧尋古今. 古在凡位始發趣時自信己心

本無起動. 起動之本不可得故. 今至聖位得

無生時證知自心本來無生. 生起之本無所

得故. 故知始從無本處來. 今所至處亦無本

所. 旣擧無本. 當知無末. 無末無本者. 無來無

至矣. 但仰順佛問之辭假寄來至之言. 雖復

不有來至而非都無來至故. 故因來至顯無

來至. 至所來處同無本故

經曰佛言汝本不從來今亦不至所汝得本利

不可思議是大菩薩摩訶薩  論曰此是述

成. 述成意言. 來處至處旣同無本. 無本處同

則無來至. 所以然者. 來處不異於至處故. 本

無從來. 至處旣同於來處故今無所至. 又復

來處旣無本故無來不來. 今所至處亦無本

故無至不至. 旣無來無至本來寂靜. 故言汝

得本利不可思議. 旣得本利自利利他. 故言

是大菩薩摩訶薩也

經曰卽放大光遍照大千界而說偈言大哉菩

薩智慧滿足常以本利利益衆生於四威儀常

住本利導諸群庶不來去去  論曰此下第三

如來放光表[&FFFF]#菩薩. 於中有二. 先經家序. 所

以放大光明照大千界者. 爲表得大智慧光

明照世間闇令得光明故. 證成如來前所[&FFFF]#

故. 大哉菩薩者. 別[&FFFF]#無住菩薩. 智慧滿足者.

以無所知無所不知故. 於四威儀常住本利

者. 如前所序從遠近來親如來座. 因此示現

本覺利故. 不來去去者. 寂而□化故. 言不來

者. 隨所導化令得出世不退還故. 言去去者.

隨得不退展轉出離而善逝故

經數: 一七三○

經名: 金剛三昧經論卷中

頁數: 九七八

上              欄

經曰爾時無住菩薩而白佛言尊者以何利轉

而轉衆生一切情識入唵摩羅  論曰此下第

二廣演本利之義. 於中有二. 一者直廣. 二者

重演. 初直廣中先問後答. 以何利轉者. 是問

能化轉利義. 問前導諸之句. 而轉衆生等者.

是問所化轉諸識義. 問前去去之句. 一切情

識卽是八識. 唵摩羅者. 是第九識. 眞諦三藏

九識之義依是文起. 如彼章說

絶曰佛言諸佛如來常以一覺而轉諸識入唵

摩羅何以故一切衆生本覺常以一覺覺諸衆

生令彼衆生皆得本覺覺諸情識空寂無生何

以故決定本性本無有動  論曰是答正廣本

利之義. 於中有二. 先標後釋. 諸諸如來常以

一覺者. 是標能化之本. 而轉諸識入唵摩羅

者. 是標所化之轉. 釋中有二. 正釋轉釋. 正釋

中言一切衆生本覺者. 釋前能化之本一覺.

一切衆生同一本覺故言一覺. 諸佛體此乃

能普化故言常以. 以此本覺令他覺故. 故言

常以一覺覺諸衆生. 令彼衆生皆得本覺者.

是釋所化轉入之句. 本覺正是唵摩羅識. 得

本覺者. 是釋人義. 入本覺時覺諸八識本來

寂滅. 覺究竟故諸識不生. 故言諸識寂滅無

生. 是句正釋轉諸識句. 此文具顯本始二覺.

謂一切衆生本覺等者. 是本覺義. 覺諸情識

寂滅無生者. 是始覺義. 是顯始覺卽同本覺

也. 何以故下第二轉釋. 釋前始覺所覺寂滅.

雖諸八識隨緣動轉. 而心定性皆無所得. 故

言決定本性本無有動. 本無動故本寂滅也

經曰無住菩薩言可一八識皆緣境起如何不

中              欄

動  論曰此下第二重演. 於中有二. 先演始

覺. 後演本覺. 初中亦二. 一演諸識空寂. 二演

諸識無生. 前是始覺之所覺. 後是能覺之始

覺. 初中卽有六番問答. 於中有三. 一者前二

問答正明空寂. 二者第三問答明不同相. 三

者後三問答明不異相. 此初問答明無起動.

言可一者. 一切之謂. 謂一切衆生所有八識.

皆緣境起者. 四緣之中且擧緣緣以難不動

經曰佛言一切境本空一切識本空空無緣性

如何緣起  論曰且遣境緣顯識無起

經曰無住菩薩言一切境空如何見佛言見卽

爲妄何以故一切萬有無生無相本不自名悉

皆空寂一切法相亦復如是一切衆生身亦如

是身尙不有云何見 應曰此下第二問答明

見是妄. 妄故眞空. 謂境空故見有境卽是妄.

見亦空故計有見亦是妄. 釋中有二. 總明別

顯. 總明者. 陰界等有本不自名我爲色等. 但

由妄心名爲色等. 是故一切悉皆空寂也. 別

顯中言一切法相亦如是者. 謂外山河等六

塵法相. 一切衆生身亦如是者. 內色受等五

陰之身. 身體尙無. 何有見用故

經曰無住菩薩言一切境空一切身空一切識

空覺亦應空佛言可一覺者不毁不壞決定性

非空非不空無空不空  論曰此下第三番明

覺不覺之不同相. 問意言覺亦應空者. 從緣

生識旣空. 從緣起覺亦空. 識旣空故其見是

妄. 覺亦空故其覺亦妄也. 佛答意言一切覺

者. 不壞道理故非可空. 不存自性亦非不空.

是故覺中無空不空. 諸識不爾. 妄取諸法違

下              欄

反眞理. 可空可遣. 如是不同. 何得相類也. 決

定性者. 謂眞如性不可破壞. 性自爾故. 言不

毁者. 不取有相. 以傷空故. 言不壞者. 不計無

性. 以損眞故. 謂不毁壞於決定性也

經曰無住菩薩言諸境亦然非空相非無空相

佛言如是彼可境者性本決定決定性根無有

處所無住菩薩言覺亦如是無有處所佛言如

是覺無處故淸淨淸淨無覺物無處故淸淨淸

淨無色  論曰此下三番明不異相. 於中前

二番明覺與境同相. 後一問答顯覺與識同

相. 初中前番明境同覺. 謂諸妄境本來不有.

旣無其有. 何有空相. 旣非有空. 何得無空. 故

言非空相非無空相. 以此而言則不異覺. 答

中言性本決定者. 明本不有故非空相. 無有

處所者. 明非有空故非無空也. 後番問答明

覺同境. 覺亦如是者. 覺亦緣生. 本性空故. 答

中言淸淨無覺者. 覺空之理離一切相故曰

淸淨. 覺性旣空空中無覺. 如色空中無色相

故. 前明境同覺者. 以境非空非不空義同於

前覺非空非不空義. 今明覺同境者. 以覺性

空無相之理同於境空無相之義. 二文不同

應如是知

經曰無住菩薩言心眼識亦復如是不可思議

佛言心眼識亦復如是不可思議何以故色無

處所淸淨無名不入於內眼無處所淸淨無見

不出於外心無處所淸淨無上無有起處識無

處所淸淨無動無有緣別性皆空寂  論曰此

第三番明識同覺. 心眼識者. 謂眼識種子

積集之心及此種子所起眼識. 略擧此二標

經數: 一七三○

經名: 金剛三昧經論卷中

頁數: 九七九

上              欄

其性空. 下就四緣明眼識空. 色無處所者. 色

性自空故. 淸淨無名者. 空中無色故. 不入於

內者. 不與眼根作境界故. 是明所緣緣空也.

眼無處所淸淨無見者. 眼性空中無眼根故.

不出於外者. 無能行於色境界故. 是明增上

緣空也. 心無處所淸淨無上者. 種子空中無

種子故. 四緣之內爲上首故. 無有起處者. 無

親起識之處所故. 是明因緣空也. 識無處所

淸淨無動者. 旣無三緣眼識不起故. 無有緣

別者. 以無緣色了別識故. 是明等無間緣及

眼識空. 緣者前滅之緣. 別者後生了別. 此二

皆空故言無有. 如是四緣及識皆空故. 總結

言性皆空寂. 如說眼識四緣皆空乃至意識

應如是說. 謂法無處所淸淨無名不入於內.

意無處所淸淨無見不出於外. 心無處所淸

淨無上無有起處. 識無處所淸淨無動無有

緣別性皆空寂. 此中意者是第七識. 此中心

者是第八識. 是明八識. 皆悉空寂所以同於

一切覺空也

經曰性無有覺覺則爲覺善男子覺知無覺諸

識則入何以故金剛智地解脫道斷斷已入無

住地無有出入心處無在決定性地其地淸淨

如淨[&FFFF]#璃性常平等如彼大地覺妙觀察如慧

日光利成得本如大法雨入是智者是入佛智

地入智地者諸識不生  論曰是第二明諸識

不生. 欲明本隨無明諸識生起. 今隨始覺還

歸心源. 歸心源時諸識不起. 識不起故始覺

圓滿. 於中有二. 略標廣釋. 標中亦二. 初言性

無有覺覺卽爲覺者. 是標始覺圓滿章. 覺知

中              欄

無覺諸識則入者. 是標諸識不生章. 言性無

有覺者. 謂空性中非但無識亦無始覺. 覺知

無覺之理則爲始覺之智故言覺則爲覺. 言覺

知無覺者. 牒前始覺. 始覺圓時八識不起. 隨

覺無覺無諸識故. 隨覺究竟歸心源故. 故言

諸識則入. 何以故下釋中有二. 先明因滿. 後

顯果圓. 金剛智地者. 謂等覺位始覺因滿. 金

剛喩定義如前說. 今約覺因名金剛智. 解脫

道斷者. 不生因滿. 然此中斷有其二義. 若對

生得無明住地. 卽金剛心爲無間道. 妙覺初

心爲解脫道. 無間道時與無明俱. 解脫道起

方能正斷. 若對諸識戱論種子. 則其前心爲

無間道. 與彼種子俱起俱滅. 最後一念金剛

喩定是解脫道. 正斷種子. 今約斷其種子義

門故言金剛解脫道斷. 此時現有異熟識者.

由其前念種子所生. 生起因果不同時故. 此

後異熟不更生者. 此時已斷一切種故. 故知

此言解脫道斷正是諸識不生之因. 次顯其

果. 於中有二. 先明覺圓滿. 後顯識不生. 初中

言斷已入無住地者. 金剛解脫斷種子已卽

入妙覺無住之地. 二諦之外獨在無二故言

無住. 無住之心雙泯二諦故無出俗入眞之

異. 旣無出入不在空有故言心處無在. 無在

之處唯是一心. 一心之體本來寂靜故言決

定性地. 一心顯時八識皆轉. 故於是時四智

圓滿. 所以然者. 卽此一心離闇成明. 明白淸

淨無影不照故言其地淸淨. 如淨[&FFFF]#璃. 是顯

大圓鏡智之義. 卽此一心遠離二邊通達自

他平等無二故言性常平等. 如彼大地. 是顯

下              欄

平等性智之義. 如是一心無所觀故於諸法

門無不觀察. 故言覺妙觀察. 如慧日光. 是明

妙觀察智之義. 如是一心無所作故於利他

事無所不作. 故言利成得本如大法雨. 雨潤

萬物令成果實. 此智亦爾. 利他事成令得本

覺. 是明成所作智之義. 四智旣圓是始覺滿

也. 入是智者已下次顯諸識不生. 得是四智

正是妙覺之位. 故言是入佛智地. 是時旣歸

一心之源. 八識諸浪不更起動故. 入智地者

諸識不生也. 上來二分演始覺竟

經曰無住菩薩言如來所說一覺聖力四弘智

地卽一切生本根覺利何以故一切衆生卽此

身中本來滿足  論曰. 此下第二演本覺義.

於中有二. 一者正明. 二者遣著. 初中亦二.

先明本覺無二之理. 後示除障入證之門. 初

中亦二. 先問後答. 問中言一覺聖力四弘智

地者. 領次前說四智之義. 始覺圓滿卽同本

覺. 本始無二故名一覺. 無所不爲故言聖力.

一覺之內俱四大智持諸功德. 故言智地. 如

是四智同一心量皆無不周. 故名弘智. 如是

一覺卽是法身. 法身卽是衆生本覺. 故言卽

一1切生本根覺利. 本來具有無量性德熏衆

生心作二種業. 故名本利. 由是本覺無二義

故無一衆生出法身外. 故言卽此身中本來

滿足

經曰佛言如是何以故一切衆生本來無漏諸

善利本今有欲刺爲未降伏  論曰是答述許

所問. 明本覺中無量性德不爲三漏之所染

動. 故言本來無漏. 以此爲本生諸善利. 故言

經數: 一七三○

經名: 金剛三昧經論卷中

頁數: 九八○

上              欄

諸善利本. 雖有本覺而由客塵欲刺所覆故.

今未得自本覺耳

經曰無住菩薩言若有衆生未得本利猶有採

集云何降伏難伏佛言若集若獨行分別及與

染□神住空窟降伏難調伏解脫魔所縛超然

露地坐識陰槃涅槃  論曰此下第二示其除

障入證之門. 於中有二. 先問後答. 問中言採

集者. 明三有欲取生死果故言採. 此諸煩惱

與心相應故言集. 從無始來現行不絶故言

難伏. 治道方生其力微劣. 云何能伏. 如是疑

也. 答中有三. 先出所伏. 次明能伏. 後顯降

伏所得勝利. 若集若獨行者. 衆生心行[&FFFF]#細

不定. 或時煩惱相應故集. 或時離惑心行故

獨. 離煩惱時猶有法執分別. 煩惱俱時卽爲

煩惱所染. 故言分別及與染也. 次明能伏. 謂.

依佛經□其心神. 遣人法相住二空理. 故言

□神住空窟. 此心方起而順道理. 故有勝能.

彼惑無始而逆道理故不能敵. 故言降伏難

調伏. 是明地前伏除二障. 由是伏道入斷道

位. 漸拔種子乃至永盡. 永盡之時遠離四魔.

故言解脫魔所縛. 次明降伏所得勝利. 勝利

有二. 謂菩提果及與果果. 若提果者. 超出有

漏五陰聚落坐於道場得無上覺. 故言超然

露地坐. 言果果者. 以無上覺證大涅槃. 覺知

無覺諸識皆入. 故言識陰般涅槃也

經曰無住菩薩言心得涅槃獨一無伴常住涅

槃應當解脫  論曰此下第二遣著. 於中有

二. 先明無住以遣有住之著. 後示無得以除

有得之執. 初中有二. 先問後答. 問中言獨一

中              欄

者. 八識轉時成一覺故. 言無伴者. 人法二執

斯遠離故. 無伴之覺常住於涅槃. 常住之智

解脫一切縛. 有作是執故作是問也

經曰佛言常住涅槃是涅槃縛何以故涅槃本

覺利利本涅槃涅槃覺分卽本覺分覺性不異

涅槃無異覺本無生涅槃無生覺本無滅涅槃

無滅涅槃本故無得涅槃涅槃無得云何有住

善男子覺者不住涅槃何以故覺本無生離衆

生垢覺本無寂離涅槃動住如是地心無所住

無有出入人唵摩羅  論曰是答正遣有住之

執. 於中有二. 初略破執. 後廣顯理. 初中言

常住涅槃是涅槃縛者. 設有常覺住於涅槃

卽是執著縛於涅槃. 云何常住是解脫耶. 何

以故下廣顯道理. 理無住故有住違理. 違理

之心非縛是何. 釋意如是. 於中有二. 先約本

覺以明無住. 後約始覺以顯無住. 初中約無

異義以明無得無住. 此無異義有其四種. 一

者本理無異. 如經涅槃本覺利. 利本涅槃故.

是明涅槃. 是本覺利. 此本覺利是本涅槃. 其

始覺者卽同本覺. 所以無異故無得也. 二者

覺分無異. 如經涅槃覺分卽本覺分. 是明涅

槃衆德. 卽是本覺之德. 無異無得如前說也.

三者一味無異. 如經覺性不異涅槃無異. 是

明覺性一味無差別相. 卽是涅槃之無差別.

四者無二無異. 如經覺本無生. 涅槃無生覺

本無滅涅槃無滅. 是明本覺本無生滅. 卽是

涅槃之無生滅. 由是四種無異道理本無異

故無得涅槃. 是明無能得涅槃覺. 次言涅槃

無得者. 是明涅槃無所得義. 旣無能得所得.

下              欄

何有能住所住. 以之故言. 云何有住. 卽顯常

住不應道理. 次約始覺以明無住. 先標後釋.

言覺者者. 謂始覺者. 釋中言覺本無生者. 覺

知生死本來無生. 所以離著生死之垢也. 言

覺本無寂者. 覺知涅槃本無寂靜. 所以離入

涅槃之動. 心無所住者. 不住生死及涅槃故.

無有出入者. 不見俗有及眞空故. 入唵摩羅

者. 一心之體離二邊故. 歸此心源故名爲入.

如是無住方得解脫. 故住涅槃不離縛也

經日無住菩薩言唵摩羅識是有入處處有所

得是得法也  論曰此下第二遣有得執. 於

中有四. 一者正明無得. 二者重遣疑情. 三者

領解. 四者述成. 初中有二. 先問後答. 依前

入言如言取義. 謂無垢識有所入處. 入時證

得故有所得. 有作是疑故作是問

經曰佛言不何以故譬如迷子手執金錢而不

知有遊行十方經五十年貧窮困苦專事心索

而以養身而不充足其父見子有如是事而謂

子言汝執金錢何不取用隨意所須皆得充足

其子醒已而得金錢心大歡喜而謂得錢其父

謂言迷子汝勿欣□所得金錢是汝本物汝非

有得云何可喜  論曰是答正明無得之義.

於中有三. 謂法喩合. 初言不者. 總非有得.

何以故下喩顯無得. 於中有四種喩. 一者迷

子不知有金錢遊行貧苦喩. 二者其父示子

有金錢令得充足喩. 三者喜金錢喩. 四者

告非有得喩. 初喩中言迷子者. 謂諸衆生迷

自心源. 如來大悲如視一子. 故喩迷子. 法華

窮子局喩聲聞. 此中迷子通喩群生. 手執金